**2 тур 2016-2017г.**

**5 - 8 кластар өсөн интернет-олимпиада һорауҙары**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе нисек атала?

**текст**

1. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан.* ***Ул*** *1930 йыл ойошторолған.* ***Ҡурсаулыҡтың*** *майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай.* ***Ҡурсаулыҡта****эшләүселәрҙең күҙәтеүе аҫтында бөтә йәнлектәр һәм* ***ҡоштар*** *йәшәй. Ғалимдар* ***бында*** *йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләмде табығыҙ:

*Беҙҙең райондан Өфөгә поезд, самолет һәм пароход менән барып була. Уның урамдары киң, оҙон һәм матур. Күп ерҙәрҙән автобус менән киләләр. 1.Өфө – Башҡортостандың баш ҡалаһы. Өфөлә төрлө заводтар һәм фабрикалар күп. Өфөнө ике яҡлап уратып Ағиҙел йылғаһы аға.*

1. Килтерелгән миҫалдың стилен билдәләгеҙ:

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.*

***Фәнни-популяр стиль***

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

*Йәштәш-тиңдәш, бер йылғы, ҡолау-йығылыу, яратыу-һөйөү, ваҡыт-мәл, бер саҡ, матур-сибәр , һылыу, сабый-бала.*

1. Рус телендә бирелгән фразеологизмдарҙың башҡорт телендәге парҙарын тап:

*Два сапога пара- ишәй менән ҡушай*

*Душа нараспашку- киң күңелле*

*Глаза на мокром месте- балауыҙ һығыу*

*Сыграть в ящик- уйындан уймаҡ*

*Кот наплакал-елгә осто*

*Бить баклуши-юҡты бушҡа ауҙарыу*

*Пристал как банный лист-йәбешеп ятыу*

*Водить за нос- тишек кәмәгә ултыртыу*

*Выеденного яйца не стоит- буш ҡыуыҡ*

*На душе кошки скребут-күңел китеү.*

1. Бирелгән фразеологик берәмектәрҙең мәғәнәләрен аңлатығыҙ:

*Алты барып йәйәү ҡайтҡан-бушҡа йөрөгән, борсаҡ сәсә-маҡтана, тирмәне шәп тарта-ашауға шәп, теш ҡайрау-асыу һаҡлап, уҫал ниәт тотоу, ҡойроҡ болғау-түрәләр алдында ярамһаҡланыу, мамай заманында-әллә ҡасан, дөйә ҡойроғо ергә еткәс-булмай торған хәл.*

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

*Бо-рон-ғо,а-рыҫ-лан, ет-меш, мө-хәб-бәт, ҡур-ҡаҡ, ал-маш-сы.*

*Асыҡ, ҡалын әйтелешле ижектәр:бо, а, сы*

*Ябыҡ ҡалын әйтелешле ижектәр: рон, лан, рыҫ, ҡур, саҡ, ал, маш*

*Асыҡ нәҙек әйтелешле ижектәр:мө*

*Ябыҡ нәҙек әйтелешле ижектәр:ет, меш, хәб, бәт,*

1. ***Ҡара диңгеҙ*** *һүҙенең яһалышын аңлатып яҙырға?*

Ҡушма һүҙ, бәйләү юлы менән яһалған

1. ***Юлдаш, ҡурайсы һүҙҙәренең ялғау төрөн билдәләгеҙ?***

-даш - һүҙ яһаусы ялғау, -сы - яһаусы ялғау

1. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н. Нәжми )* Һөйләмдә бирелгән яңғыҙлыҡ исемдәрҙең күплек төрөн билдәләгеҙ?

Антропонимдар (кеше исемдәренә күплек ялғауҙары ҡушылһа) индивидуаль күплекте белдермәйҙәр

1. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менән бирелгән һүҙҙәр ниндәй килештә килгәндәр?

Төп килештә

1. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе ниндәй һүҙ төркөмөнән килгән?

***Тәүәккәл, булдыҡһыҙ-*** *исемләшкән сифаттар*

1. ***Фото, код, ток һүҙҙәрендәге О хәрефе ҡайһы килеш ялғауында һаҡланмай?***

*Төп килеш: фото, код, ток.*

***Эйәлек килеш: фотоның, кодтың, токтың***

*Төбәү килеш: фотоға, кодҡа, токҡа*

***Төшөм килеш: фотоны, кодты, токты***

*Урын-ваҡыт килеш: фотола, кодта, токта*

*Сығанаҡ килеш: фотонан, кодтан, токтан*

1. Алмаштарҙың төркөмсәһен билдәләгеҙ: *Ай уға һәр кис ошо һүҙҙе ҡабатлаған…*

***Уға, ошо – күрһәтеү алмаштары***

1. Ҡылымдарҙың яһалышын билдәләгеҙ: *ауыҙ ит (исем+ярҙамсы ҡылым), күңел ас (исем+ярҙамсы ҡылым), ҡаршы ал (рәүеш+ ярҙамсы ҡылым), хәл йый (исем+ярҙамсы ҡылым).*

***Ҡушма ҡылымдар***

1. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләмдең әйтелеү маҡсаты буйынса төрөн билдәләгеҙ.

**Өндәү һөйләм**

1. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

***Башҡортостаным*** *(эйә) минең, гөлбаҡсалар иле! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан* ***Бүздәгем****(эйә) минең! Бүздәк һауаһының тәнгә сихәтен, йәнгә рәхәтен былбыл телдәре лә әйтеп бирә алмаҫ, ти торғайны минең* ***әсәйем****. Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин Тыуған* ***илкәйемдең( тултырыусы, эйәлек килештә)*** *ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты! Һағыштарымдан йөрәккәйемә ҡан һарҡыны…Үҙебеҙҙең* ***яҡтың(тултырыусы, эйәлек килештә)*** *яҙын, көҙөн, ҡышын, йәйҙәрен һағындым. Ҡайҙа һуң һеҙ, ғәзиз тыуған* ***яҡтарым****(эйә, төп килеш)?! Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал бөркөтө булып ҡайтыр инем һеҙҙең янға*! (К. Кинйәбулатова)

1. Бирелгән омонимдарҙың төрөн билдәләгеҙ: *өй (йорт) – өй (бойроҡ һөйкәлешендә ҡылым формаһы )*

*омоформалар*

1. Антоним, синоним, омоним һүҙлектәре ниндәй төркөмгә ҡарай? Ли

Лингвистик